1. ΑΝΑΓΚ. ΝΟΜΟΣ υπ' αριθ. 1740 της 11/20 Μαΐου 1939 (ΦΕΚ Α' 97) Περί συστάσεως Ταμείου Επικουρικής Ασφαλίσεως προσωπικού της Ανωνύμου Ελληνικής Εταιρείας Υδάτων. Άρθρ.1.-1.Ιδρύεται Νομικόν Πρόσωπον Δημοσίου Δικαίου υπό τον τίτλον "Ταμείον Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων", εδρεύον εν Αθήναις και υπαγόμενον υπό την εποπτείαν και έλεγχον του Υφυπουργείου Εργασίας. 2.Σκοπός του Ταμείου είναι η επικουρική ασφάλισις των κατά την επομένην παράγραφον προσώπων και των εξ αυτών ελκόντων δικαιώματα κατά των κινδύνων της αναπηρίας, γήρατος και θανάτου. 3.Εις το Ταμείον τούτο ασφαλίζεται υποχρεωτικώς το επ' αντιμισθία εργαζόμενον προσωπικόν (εργάται και υπάλληλοι) της Ανωνύμου Ελληνικής Εταιρείας Υδάτων. Άρθρ.2.-Πόροι του Ταμείου είναι: 1.3% επί των αποδοχών των κατά την παρ. 3 του προηγουμένου άρθρου ασφαλιζομένων προσώπων, ως και ισόποσος εισφορά της Ανωνύμου Ελληνικής Εταιρείας Υδάτων. 2.1 % επί των προμηθειών παντός είδους υλικού, ενεργουμένων υπό της Ανωνύμου Ελληνικής Εταιρείας Υδάτων, εξαιρουμένων των προμηθειών υλικού κατασκευής βασικών έργων ενισχύσεως της υδρεύσεως. 3.Ετησία εισφορά εκ δραχ. 100.000 καταβαλλομένη παρά της Ανωνύμου Ελληνικής Εταιρείας Υδάτων εκ των κερδών αυτής. 4.Τα επιβαλλόμενα κατά τους ισχύοντας κανονισμούς εις το προσωπικόν της Εταιρείας πρόστιμα. 5.Αι τακτικαί πρόσοδοι της περιουσίας του Ταμείου και τα εκ χαριστικής αίτιας έσοδα αυτού. Περί των πόρων του Ταμείου βλ. ήδη τα άρθρ. 42 και επ. του κατωτέρω καταστατικού. Άρθρ.3.-1.Διά του Καταστατικού του Ταμείου, οπέρ θέλει εγκριθή κατά την διαδικασίαν του άρθρ. 59 του Α.Ν. της 11ης Νοεμ. 1935 "περί Οργανισμού του Υπουργείου Εργασίας", ως τούτο αυθεντικώς ηρμηνεύθη δια του άρθρ. 1 του Α.Ν. 694/1937, περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας", θέλουσιν ορισθή: α)Η σύνθεσις, η αρμοδιότης και ο τρόπος ασκήσεως των καθηκόντων του Διοικητικού Συμβουλίου. β)Ο τρόπος της εν γένει οργανώσεως και λειτουργίας του Ταμείου. γ)Αι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα. δ)Ο τρόπος εισπράξεως και διαχειρίσεως των πόρων του Ταμείου. ε)Αι προϋποθέσεις, τας οποίας πρέπει να πληρούν οι ησφαλισμένοι και οι εξ αυτών έλκοντες δικαιώματα, ίνα τύχουν ασφαλιστικών παροχών και ο τρόπος εξακριβώσεως των προϋποθέσεων τούτων. ς)Ο τρόπος αναγνωρίσεως της προϋπηρεσίας αυτών. ζ)Ο τρόπος εκπροσωπήσεως του Ταμείου. η)Ο τρόπος ελέγχου και εν γένει πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 2.Πάσα τροποποίησις των καταστατικών οργανωτικών διατάξεων του περί ου ο παρών Νόμος Ταμείου, θα ενεργήται κατά την διαδικασίαν του άρθρ. 59 του Α.Ν. της 11ης Νοεμ. 1935 "περί Οργανισμού Υπουργείου Εργασίας", ως τούτο αυθεντικώς ηρμηνεύθη δια του άρθρ. 1 του Α.Ν. υπ' αριθ. 694/1937 "περί αυθεντικής ερμηνείας, συμπληρώσεως και τροποποιήσεως διατάξεών τίνων της Ασφαλιστικής Νομοθεσίας". Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 1207(α) Σελ.1207(β) Τεύχος 1206 – Σελ. 7 